Oznámenie Komisie - Dokončenie SEPA : cestovná mapa na roky 2009-2012 /* KOM/2009/0471 v konečnom znení */





[pic] | KOMISIA EURÓPSKYCH SPOLOČENSTIEV | Brusel 10.9.2009 KOM(2009) 471 v konečnom znení OZNÁMENIE KOMISIE Dokončenie SEPA: cestovná mapa na roky 2009 – 2012 OBSAH OZNÁMENIE KOMISIE Dokončenie SEPA: cestovná mapa na roky 2009 – 2012 1 OZNÁMENIE KOMISIE Dokončenie SEPA: ccestovná mapa na roky 2009 – 2012 3 1. Úvod 3 2. Priority cestovnej mapy SEPA 5 2.1. Priorita 1: Podporenie migrácie 5 a)Aktívna úloha verejných orgánov 5 b) Efektívne monitorovanie migrácie 6 c) Potreba dohodnúť sa na konečnom termíne migrácie 6 2.2. Priorita 2: Zvýšenie informovanosti, pokiaľ ide o SEPA a podporenie produktov SEPA 7 a) Zvýšenie informovanosti o SEPA 7 b) Podporenie produkotov SEPA 8 2.3. Priorita 3: Navrhnutie zdravého právneho prostredia pre SEPA a posilnenie súladu SEPA 8 a) Dokončenie právneho rámca pre SEPA 8 b) Otázky hospodárskej súťaže 9 c) Otázky súladu 10 2.4. Priorita 4: Podporovanie inovácie 10 a) Platby cez mobilný telefón (m-payments) a elektronické platby (e-payments) 10 b) Elektronická fakturácia 11 2.5. Priorita 5: Zaistenie potrebnej normalizácie, interoperability a bezpečnosti 11 2.6. Priorita 6: Objasnenie a zlepšenie riadenia projektu SEPA 13 a) Súčasné riadenie SEPA 13 b) Problémy súvisiace s riadením SEPA na úrovni EÚ 13 3. Záver 15 OZNÁMENIE KOMISIE Dokončenie SEPA: ccestovná mapa na roky 2009 – 2012 (Text s významom pre EHP) ÚVOD Aby bola jednotná oblasť platieb v eurách (Single Euro Payments Area, SEPA) úspešná, je nutné pevné odhodlanie všetkých príslušných aktérov. EPC, rozhodovací a koordinačný orgán európskeho bankového sektora v súvislosti s platbami, úspešne vypracoval nevyhnutné schémy na úverové prevody SEPA (SEPA Credit Transfers, SCT) a priame inkasá SEPA (SEPA Direct Debits, SDD) a pracuje na technických normách týkajúcich sa kariet, avšak migrácia SEPA je naďalej pomalá. V máji 2009, takmer jeden a pol roka po začatí SCT, sa len 3,9 % úverových prevodov uskutočnilo prostredníctvom noriem SEPA[1]. V súčasnej zložitej hospodárskej klíme podniky možno váhajú investovať, hoci odvetvie retailového bankovníctva a platieb zostáva stabilným zdrojom pravidelne rastúcich príjmov. Integrované platobné trhy budú hlavnú úlohu v týchto bankách zohrávať v budúcnosti, a to vďaka ich pervazívnej úlohe v našich moderných spoločnostiach. Slabnúci entuziazmus bánk môže zvyšovať neistota obklopujúca hlavné aspekty projektu. Zatiaľ čo SEPA je primárne trhovo orientovaná, neistotu možno sčasti riešiť len s pomocou verejných orgánov. Je potrebné, aby opatrenia teraz podnikli všetky zúčastnené strany. V záveroch rady ECOFIN z 10. februára 2009[2] sa „ uznáva , že súčasná finančná kríza a hospodárske spomalenie poskytuje príležitosti na významné zvyšovanie efektívnosti a znižovanie nákladov, a tým si vyžaduje zvýšenú zaangažovanosť všetkých strán v projekte, a Komisia, ECB a Eurosystém sa vyzývajú, aby pokračovali vo svojej úlohe pri vymedzovaní krokov potrebných na jeho úspešnú realizáciu“. Cestovná mapa SEPA poskytuje rámec na opatrenia zamerané na dosiahnutie úplného vykonávania a reaguje na oznámenie Komisie určené jarnému zasadnutiu Európskej rady zo 4. marca 2009, v ktorom Komisia oznámila, že „do polovice roka 2009 predloží návrhy s cieľom zabezpečiť, aby sa v plnej miere realizovali prínosy jednotnej oblasti platieb v eurách.“[3] Komisia a Európska centrálna banka zdieľajú rovnakú víziu týkajúcu sa SEPA[4] a táto cestovná mapa odráža úzku spoluprácu medzi ECB a Komisiou, pokiaľ ide o ďalší vývoj. Eurosystém vo svojej šiestej správe o pokroku SEPA takisto určil konkrétne úlohy na zabezpečenie vykonávania SEPA a jej migrácie. Uvedené dva dokumenty sa navzájom dopĺňajú. Táto cestovná mapa sa predovšetkým zameriava na členské štáty, ktoré prijali euro. Väčšina členských štátov, ktoré nie sú členmi eurozóny, však usilujú o členstvo v nej a euro už zohráva dôležitú úlohu v ich komerčných a obchodných vzťahoch. Je preto dôležité, aby členské štáty, ktoré nie sú členmi eurozóny, prejavili primeraný záujem o túto cestovnú mapu, a to aj vtedy, keď sa migrácia SEPA uskutočňuje pomalším tempom. PRIORITY CESTOVNEJ MAPY SEPA V tejto cestovnej mape sa určujú opatrenia, ktoré majú vykonať všetky zúčastnené strany (EÚ a vnútroštátne orgány, priemysel a používatelia) v nasledujúcich troch rokoch, pri sledovaní šiestich priorít: 1. podporiť migráciu; 2. zvýšiť informovanosť a podporiť produkty SEPA; 3. navrhnúť zdravé právne prostredie a zabezpečiť súlad; 4. podporiť inováciu; 5. dosiahnuť normalizáciu a interoperabilitu a 6. objasniť a zlepšiť riadenie projektu SEPA. Priorita 1: Podporenie migrácie Migrácia začína s prvým objavením sa produktov SEPA na trhu a končí nahradením zodpovedajúcich vnútroštátnych platobných produktov a noriem produktmi SEPA. Počas migrácie sa budú v sektore využívať súčasne systémy SEPA, ako aj pôvodné systémy. Keďže je to pre banky aj zákazníkov nákladné, migrácia by sa nemala zbytočne predlžovať. Významné výhody SEPA sa prejavia len pri rýchlej migrácii a aktívnom odhodlaní subjektov na strane dopytu ako aj na strane ponuky[5]. Zatiaľ čo je samozrejmé, že banky musia ponúkať vysokokvalitné produkty SEPA, na dosiahnutie rýchlej migrácie je potrebné splniť tieto ďalšie podmienky: a)Aktívna úloha verejných orgánov Pri takmer 50 % HDP EÚ a približne 20 % realizovaných bezhotovostných platieb by verejný sektor mal pri migrácii SEPA zohrávať vedúcu úlohu. Spolu s ďalšími hlavnými aktérmi, ako sú podniky verejných služieb, telekomunikácie a poisťovacie spoločnosti môžu verejné orgány dosiahnuť prevahu potrebnú na urýchlenie migrácie. Prostredníctvom pohotovej migrácie môžu verejné správy profitovať zo zefektívneného procesu týkajúceho sa euro platieb, zvýšenej hospodárskej súťaže, širšej ponuky poskytovateľov platobných služieb s cenami odrážajúcimi vyššie úspory z rozsahu za spracovanie platieb. SEPA by sa mala zahrnúť aj do prebiehajúcich projektov elektronickej verejnej správy (e-government). Závisí to však od poskytovania vysokokvalitných a konkurencieschopných produktov SEPA v rámci sektora. Verejné orgány by mali zostaviť integrované a synchronizované vnútroštátne migračné plány odrážajúce ochotu rýchlo dosiahnuť rozhodujúci objem a podporiť proces migrácie. Ich politický záväzok týkajúci sa SEPA by sa mal odrážať na európskej úrovni. Opatrenia | Aktéri | Termín | Navrhnutie vnútroštátnych migračných plánov pre verejné správy[6] | členské štáty | október 2009 | Migrácia vnútroštátnych verejných správ na normy, produkty a služby SEPA | členské štáty | koniec roka 2010 | Migrácia európskych inštitúcií na normy, produkty a služby SEPA | Komisia/iné európske inštitúcie | jún 2010[7] | b) Efektívne monitorovanie migrácie Aby bolo možné očakávať prípadné problémy súvisiace s migráciou a riešiť ich, je potrebné pravidelné a jasné zhodnocovanie situácie. Rada ECOFIN vo svojich záveroch z 22. januára 2008 vyzvala Komisiu, aby v spolupráci s ECB vypracovala výročnú správu o pokroku týkajúcu sa stavu migrácie SEPA vrátane prípadného oceňovania nástrojov SEPA a zvýšenia hospodárskej súťaže v rámci oblasti SEPA, ako aj ďalšieho vývoja súvisiaceho so SEPA na konci každého roka až do dosiahnutia úspešnej migrácie rozhodujúceho objemu rozdielnych platobných nástrojov a v každom prípade na konci roka 2008, 2009 a 2010[8]. S cieľom monitorovať vplyv SEPA na spotrebiteľov sa v roku 2007 začala porovnávacia štúdia, ktorá umožní porovnanie s výsledkami budúcich štúdií, keď budú produkty SEPA plne k dispozícii. Ak SEPA povedie k negatívnym cenovým vývojom, ktoré nie sú spojené s inými faktormi, ako je prechod od vysokého skrytého oceňovania k nízkemu transparentnému oceňovaniu v dôsledku vykonávania PSD, Komisia je pripravená prijať primerané nápravné opatrenia. Migrácia zo strany verejných správ sa takisto bude dôsledne monitorovať prostredníctvom hodnotiacej tabuľky Komisie[9], ktorej cieľom je na základe jasných ukazovateľov hodnotiť pokrok, ktorý vnútroštátne verejné správy dosiahnu pri migrácii SEPA. Opatrenie | Aktéri | Termín | Výročná správa o pokroku o stave migrácie určená rade ECOFIN | Komisia v spolupráci s ECB | nadchádzajúci rok: 2009 | Správy Eurosystému o pokroku SEPA | Eurosystém | v pravidelných intervaloch (posledná správa v novembri 2008) | Uverejnenie ukazovateľov SEPA | ECB | v priebehu štádia migrácie | Uverejnenie dvojročnej hodnotiacej tabuľky týkajúcej sa migrácie verejných správ | Komisia | od roku 2009 v priebehu štádia migrácie | Druhá porovnávacia štúdia SEPA | Komisia | polovica roku 2011 | c) Potreba dohodnúť sa na konečnom termíne migrácie Pokiaľ ide o prechod na euro, stanovenie konečného termínu migrácie SCT a SDD poskytuje istotu a predvídateľnosť a vystupuje ako významný stimul pre sektor ako aj používateľov na urýchlenie migrácie. V tomto štádiu je stanovenie konečného termínu pre platby kartou predčasné, pretože je stále potrebné dokončiť mnohé normy. Migrácia by mala trvať čo najkratšie, aby sa minimalizovali náklady na súbežné prevádzkovanie vnútroštátnych systémov ako aj systémov SEPA, avšak takú dlhu dobu, aby sa zákazníkom a bankám umožnila hladká zmena postupov. Vyžaduje si to kvalitnú analýzu vplyvu stanovenia konečného termínu ako aj negatívne účinky jeho nestanovenia. Mali by sa preskúmať rôzne možnosti a posúdiť by sa mal takisto vplyv krajín, ktoré nie sú členmi eurozóny. Preto sa začal komplexný konzultačný proces[10]. Mohlo by to viesť k politickej podpore opatrení a časové rozvrhnutie stanovenia konečného termínu Komisii takisto umožní zhodnotiť, či je potrebný záväzný konečný termín pre SCT a SDD. Európsky parlament už vyzval[11] Komisiu, aby stanovila „jasný, primeraný a záväzný konečný termín na migráciu produktov SEPA, ktorým by nemal byť neskorší dátum než 31. december 2012...“. Opatrenia | Aktéri | Termín | Konzultácie zúčastnených strán založené na konzultačnom dokumente | Komisia | 3. august 2009 | Politická podpora | Rada ECOFIN | december 2009 | Dokončenie prác na posúdení vplyvu | Komisia | február 2010 | Priorita 2: Zvýšenie informovanosti, pokiaľ ide o SEPA a podporenie produktov SEPA Aby bola SEPA úspešná, všetky strany zapojené do „prechodu na SEPA“ musia byť plne informované o význame tohto procesu a jeho výhodách. Preto sú nevyhnutné tieto opatrenia: a) Zvýšenie informovanosti o SEPA Je bezodkladne potrebné rozsiahle komunikačné úsilie určené pre cieľovú skupinu. Najväčšie úsilie by jednoznačne mali vynaložiť poskytovatelia platobných služieb pri uvádzaní nových produktov SEPA na trh. Verejné orgány sú však takisto povinné zabezpečiť, aby sa začali vhodné informačné kampane. Na vnútroštátnej úrovni by členské štáty mali podporovať komunikačné úsilie sektora využívaním vnútroštátnych koordinačných výborov SEPA a zástupcov používateľov. Na európskej úrovni je na komunikačnú činnosť potrebná spoločná stratégia v úzkej spolupráci s EPC. S cieľom uľahčiť výmenu informácií a zaužívanej praxe medzi vnútroštátnymi komunitami SEPA a kolektívne riešiť praktické migračné problémy zriadila Komisia fórum EÚ koordinačných výborov SEPA[12]. Opatrenia | Aktéri | Termín | Podpora úsilia sektora pri zvyšovaní informovanosti o SEPA | členské štáty | koniec roka 2009 | Doplnenie komunikácie o SEPA v rámci sektora a na vnútroštátnej úrovni s iniciatívami na úrovni EÚ | Komisia, ECB, EPC | koniec roka 2009 | Pravidelné zasadnutia fóra EÚ koordinačných výborov SEPA | Komisia | od októbra 2008 počas štádia migrácie | b) Podporenie produkotov SEPA Používatelia vo všeobecnosti nemajú vedomosti o SEPA a potrebujú cielené informácie o výhodách produktov SEPA. Poskytovatelia platobných služieb musia výrazne zvýšiť svoje komunikačné úsilie, ktoré je prvým krokom pri presviedčaní zákazníkov, aby migrovali. Predpokladom na to je, aby poskytovatelia platobných služieb boli pripravení poskytovať zákazníkom konkrétne ponuky produktov SEPA, ktoré so sebou prinášajú konkrétne a zjavné výhody. Opatrenia | Aktéri | Termín | Aktívny marketing produktov SEPA primeraný pre rôzne skupiny používateľov: konkrétne ponuky SEPA zákazníkom | poskytovatelia platobných služieb | okamžitá účinnosť pre SCT a 1. november 2009 pre SDD | Priorita 3: Navrhnutie zdravého právneho prostredia pre SEPA a posilnenie súladu SEPA Odbúranie právnych prekážok bolo predpokladom na začatie projektu SEPA. Prijatie smernice o platobných službách[13] poskytuje právny základ pre SEPA, najmä pre SDD. Novým nariadením o cezhraničných platbách v Spoločenstve[14], ktorým sa 1. novembra 2009 nahrádza nariadenie (ES) č. 2560/2001, sa zabezpečuje súdržnosť s cieľmi SEPA a rozširuje rovnaké zaobchádzanie na priame inkasá. Presadzovanie pravidiel na ochranu hospodárskej súťaže je ďalšou dôležitou podmienkou na to, aby SEPA mohla poskytovať očakávané účinky priaznivé pre hospodársku súťaž. Keďže návrh SEPA a jej vykonávanie je výsledkom dohôd a spolupráce medzi potenciálnymi konkurentmi prostredníctvom EPC, je nevyhnutná dôsledná kontrola dodržiavania pravidiel hospodárskej súťaže. Je nevyhnutné zasadiť sa za to, aby sa zabezpečil prínos takejto spolupráce pre používateľov (vrátane zákazníkov), ak by takáto spolupráca mala potenciálne obmedzovať hospodársku súťaž. Súladu je potrebné venovať osobitnú pozornosť, najmä v samoregulačnom kontexte. Vhodnými mechanizmami by sa malo zabezpečiť, aby sektor a používatelia dodržiavali príslušné pravidlá a kritériá súladu. a) Dokončenie právneho rámca pre SEPA Komisia úzko spolupracuje s vnútroštátnymi orgánmi a ďalšími zúčastnenými stranami s cieľom dosiahnuť úplné, konzistentné a verné vykonávanie smernice o platobných službách, ktorá je právnou oporou SEPA. Niekoľko mesiacov pred jej konečným termínom sa transpozícia uskutočňuje v takmer všetkých štátoch. Netransponovanie smernice o platobných službách spôsobí občanom a platobnému sektoru právnu neistotu. Komisia nepochybne začne konania o porušení podľa článku 226 Zmluvy o ES. Migrácia SDD by si nemala vyžadovať opätovné podpisovanie miliónov nových príkazov. Predstavovalo by to mimoriadnu záťaž a náklady, najmä v členských štátoch s vysokými objemami priamych inkás. Ak sektor nie je schopný vyvinúť vhodné riešenie, členské štáty musia nájsť spôsob na zabezpečenie toho, aby staré príkazy mali naďalej právnu platnosť, napr. počas transpozície smernice o platobných službách. Opatrenia | Aktéri | Termín | Zabezpečenie úplnej, konzistentnej a vernej transpozície smernice o platobných službách | členské štáty | 1. november 2009 | Nájdenie riešenia na zabezpečenie pokračujúcej právnej platnosti existujúcich príkazov na priame inkasá počas migrácie priamych inkás SEPA | členské štáty | Zavedenie riešenia do praxe do 1. novembra 2009. | b) Otázky hospodárskej súťaže Kľúčovou hybnou silou úspechu SEPA je vypracovanie riadnych stimulov na podporu migrácie využitím obchodných modelov, ktoré sú zlučiteľné s právnymi predpismi na ochranu hospodárskej súťaže na vnútroštátnej úrovni a na úrovni EÚ. Je to obzvlášť dôležité pre SDD a schémy pre karty. Pokiaľ ide o SDD, v novom nariadení o cezhraničných platbách sa poskytuje právna jasnosť na obdobie troch rokov končiace sa 31. októbra 2012. Komisia a ECB poskytli vo svojom spoločnom vyhlásení z 24. marca 2009[15] usmernenia týkajúce sa určitých zásad zdôrazňujúce budúci obchodný model SDD na obdobie po 31. októbri 2012. Komisia a ECB sú ďalej v prechodnom období pripravené diskutovať so všetkými zúčastnenými stranami o tom, ako zabezpečiť férový a riadny obchodný model, ktorý je v súlade s pravidlami na ochranu hospodárskej súťaže. Pokiaľ ide o karty, Komisia a ECB by jednoznačne privítali vypracovanie ďalších schém v rámci európskej dimenzie[16]. Opatrenia | Aktéri | Termín | Zabezpečenie väčšej jasnosti, pokiaľ ide o súlad dlhodobých obchodných modelov pre SDD s právnymi predpismi na ochranu hospodárskej súťaže na úrovni EÚ | Komisia | November 2009 za predpokladu nevyhnutného aktívneho podieľania sa príslušných aktérov trhu | Navrhnutie a vykonávanie dlhodobých obchodných modelov pre SDD v súlade s pravidlami na ochranu hospodárskej súťaže | EPC | 1. november 2012 | c) Otázky súladu Koncepciu súladu SEPA, ako bola pôvodne vypracovaná EPC, musia vykonávať všetky príslušné zúčastnené strany, pokiaľ ide o schémy SEPA SCT/SDD a karty, ako aj rámce mechanizmov zúčtovania a vyrovnania. Eurosystém uverejnil súbor očakávaní[17] ako aj podrobný referenčný rámec[18] pre rozdielne zúčastnené strany, pokiaľ ide o projekt SEPA. V kontexte migrácie platieb kartou by „súlad s rámcom SEPA pre karty“ mal znamenať „súlad s normami interoperability vyvinutými pod záštitou EPC.“[19] Aby sa zabezpečil plný súlad, je potrebné zaviesť mechanizmy účinného monitorovania[20], presadzovania a riešenia sporov. Vytvárajú rovnaké podmienky umožňujúce vstup na trh a výraznejšiu hospodársku súťaž. Tieto opatrenia by sa mali riešiť prednostne hneď po zriadení štruktúry na náležité riadenie SEPA. Opatrenia | Aktéri | Termín | Vykonávanie referenčných rámcov Eurosystému pre: | 1) schémy pre karty | schémy pre karty | jún 2009 | 2) infraštruktúry | infraštruktúry | koniec roka 2010 | a očakávania, pokiaľ ide o | 1) banky a platobné inštitúcie | poskytovatelia platobných služieb | koniec roka 2010 | 2) používateľov | spoločnosti, MSP, verejné orgány, poskytovatelia platobných služieb, obchodníci, maloobchodní zákazníci/používatelia | koniec roka 2010 | Priorita 4: Podporovanie inovácie SEPA by takisto mala viesť modernizáciu maloobchodných platobných trhov, harmonizovať využívanie internetu a mobilných telefónov od počiatku platby po urovnanie v bezpečnom prostredí. a) Platby cez mobilný telefón (m-payments) a elektronické platby (e-payments) EPC vyvíja rámec pre mobilné telefóny na uskutočňovanie a príjem platieb na základe úverových prevodov SEPA a platieb kartou SEPA. V úzkej spolupráci s ďalšími poskytovateľmi služieb vymedzuje základné požiadavky, pravidlá a normy potrebné na vykonávanie platieb v krajinách SEPA prostredníctvom využitia mobilného telefónu, čím sa zabezpečí interoperabilita služieb poskytovaných rôznymi aktérmi pôsobiacimi na trhu mobilných platieb. Rámec by mal byť k dispozícii do konca roka 2010. EPC vyvíja aj rámec pre elektronické platby SEPA[21]. Existujúce alebo nové schémy elektronických platieb súvisiace s rámcom pre elektronické platby SEPA umožnia zákazníkom uskutočňovať zaručené platby určené pre internetových obchodníkov so sídlom kdekoľvek v 31 krajinách SEPA. b) Elektronická fakturácia Elektronická fakturácia významne prispieva k zvyšovaniu účinnosti finančných dodávacích reťazcov prostredníctvom integrovania procesu vyrovnania a platby podnikov. Elektronická fakturácia tak prispieva k zjednodušenému prostrediu vhodnému na obchodovanie s významnými potenciálnymi hospodárskymi prínosmi a v období šiestich rokov by mohla predstavovať výšku 240 miliárd EUR[22]. Na konci roka 2007 zriadila Komisia skupinu odborníkov na vývoj európskeho rámca na elektronickú fakturáciu do konca roka 2009, ktorý by podporoval poskytovanie služieb elektronickej fakturácie v celej Európe otvoreným a interoperabilným spôsobom. Komisia súčasne vypracovala návrh zmenenej a doplnenej smernice o DPH[23], ktorého cieľom je dosiahnuť, aby boli elektronické faktúry rovnocenné s papierovými faktúrami. V dôsledku úzkeho prepojenia medzi procesmi fakturácie a platieb by európsky rámec pre elektronickú fakturáciu a SEPA mohli využívať vzájomné výhody. Opatrenia | Aktéri | Termín | Vypracovať rámec pre platby cez mobilný telefón[24] | EPC, GSMA (združenie mobilných operátorov) | august 2010 | Vypracovať rámec pre elektronické platby[25] | EPC | koniec roka 2009 | Dokončiť európsky rámec pre elektronickú fakturáciu | Skupina odborníkov na elektronickú fakturáciu | koniec roka 2009 | Priorita 5: Zaistenie potrebnej normalizácie, interoperability a bezpečnosti Normalizácia a interoperabilita predstavujú dôležitý základný kameň projektu SEPA a sú nevyhnutné v sieťovom sektore, aby sa mohli v plnej miere využívať prínosy SEPA. Normy SEPA by mali byť otvorené, generické, mali by sa vykonávať na najvyššej úrovni bezpečnosti a nemali by zabraňovať inovácii produktov. V oblasti platieb kartami by tieto normy mali umožniť úplnú interoperabilitu, bezpečnosť a voľný prístup, ako aj uľahčiť vývoj celoeurópskych schém pre karty. Normalizácia by mala umožniť úplné priame spracovanie od začiatku do konca v oblasti zákazník-banka a banka-zákazník v rámci SCT a SDD, ako aj v oblasti kariet[26] a mala by zaistiť vysokú úroveň bezpečnosti (vrátane hodnotenia bezpečnosti a osvedčovania). Kým ďalšie voliteľné služby môžu byť nevyhnutné na zachovanie užitočných vlastností platobného produktu alebo na uľahčenie inovácie, je potrebné predísť akémukoľvek riziku opätovného rozdrobenia trhu. Opatrenia | Aktéri | Termín | Vytvorenie konsenzu týkajúceho sa využitia noriem na štruktúrovanie neštruktúrovaných informácií o platbách (SCT) | EACT v spolupráci s používateľmi | jún 2009 | Aktívna komunikácia a vykonávanie vykonávacích usmernení v oblasti zákazník-banka[27]*) | poskytovatelia platobných služieb, spoločnosti, MSP, verejné správy, spotrebitelia, predávajúci | koniec roka 2009 | Aktívna komunikácia a vykonávanie základných vykonávacích usmernení SDD a vykonávacích usmernení pre oblasť banka-banka v oblasti zákazník-banka*) | poskytovatelia platobných služieb, spoločnosti, MSP, verejné správy, spotrebitelia, predávajúci | november 2010 | Vymedzenie vykonávacích usmernení SCT a SDD (základných a pre oblasť banka-banka) v oblasti banka-zákazník | EPC | september 2009 | Aktívna komunikácia a vykonávanie vykonávacích usmernení SCT a SDD a vykonávacích usmernení pre oblasť banka-banka v oblasti banka-zákazník*) | poskytovatelia platobných služieb, spoločnosti, MSP, verejné správy, spotrebitelia, predávajúci | jún 2010 | Dodržiavanie základnej schémy SDD[28] | poskytovatelia platobných služieb | 1. november 2010 | Dokončenie objemu SCF umožňujúceho schémy pre platby na vymedzenie konkrétnych technických špecifikácií na vykonávanie noriem pre karty | EPC | koniec roka 2009 | Vykonávanie technických špecifikácií noriem pre karty | sektor kariet | koniec roka 2009: rozhodnutie o dátume vykonávania | Vypracovanie osvedčených postupov na zabezpečenie vysokej úrovne bezpečnosti, pokiaľ ide o transakcie SEPA[29] | EPC | koniec roka 2009 | Vypracovanie rámca na spracovanie transakcií kartami | EPC | koniec roka 2009 | Vypracovať rámec na prioritnú schému SCT | EPC | koniec roka 2009 | Vykonávanie rámca na prioritnú schému SCT[30] | poskytovatelia platobných služieb | koniec roka 2012 | Priorita 6: Objasnenie a zlepšenie riadenia projektu SEPA a) Súčasné riadenie SEPA SEPA je kombináciou samoregulácie sektora finančných služieb a podporných legislatívnych opatrení. Vzhľadom na významné výhody SEPA má verejnosť zjavný záujem o účinné mechanizmy riadenia. Neisté hospodárske prostredie sa taktiež domáha značnejšieho politického usmernenia s cieľom zabezpečiť, aby bol projekt SEPA k dispozícii včas, plne transparentným spôsobom, na poskytovanie kvalitnejších služieb pre používateľov. Riadenie SEPA sa v súčasnosti organizuje na dvoch úrovniach: Na úrovni EÚ je riadenie EPC štruktúrované, pokiaľ ide o tieto dve funkcie: vypracovanie a rozvoj platobných schém a ich správa a súlad s nimi. Komisia podporuje proces SEPA dôkladným monitorovaním vykonávania SEPA a rokovaním o vývoji s členskými štátmi a zúčastnenými stranami[31]. Takisto pozdvihuje politický profil SEPA na európsku úroveň. ECB zohráva podobnú úlohu, vystupuje ako katalyzátor na podporu vypracovania SEPA. ECB má štatút pozorovateľa v plenárnych a pracovných skupinách EPC a koordinuje prácu Eurosystému. Usporadúva rôzne fóra, ako je zasadanie SEPA na vysokej úrovni, zamerané na rokovanie o SEPA a jej podporu. Na vnútroštátnej úrovni sa koordinačné výbory SEPA, v ktorých sú intenzívne zapojené vnútroštátne centrálne banky, zriadili vo všetkých členských štátoch eurozóny (a v takmer všetkých štátoch mimo nej) s cieľom koordinovať a monitorovať vykonávanie SEPA. Úloha, zloženie, povinnosti a pracovné metódy týchto výborov sa značne odlišujú, všetky však majú rovnaký cieľ, a to podporovať migráciu SEPA na vnútroštátnej úrovni. Vzhľadom na to, že vnútroštátne zvyklosti a tradície, pokiaľ ide o platby, sa značne odlišujú, je potrebné vypracovať SEPA vo vnútroštátnom kontexte. Úloha vnútroštátnych koordinačných výborov SEPA je preto obzvlášť dôležitá. b) Problémy súvisiace s riadením SEPA na úrovni EÚ Európska komisia sa domnieva, že je potrebný preklenovací model riadenia SEPA na úrovni EÚ, ktorý posilní integráciu trhu s maloobchodnými platbami v eurách tak, že sa uspokoja potreby konečných používateľov. Komisia sa preto v úzkej spolupráci so všetkými príslušnými aktérmi podieľajúcimi sa na projekte SEPA, najmä ECB, bude usilovať o zriadenie účinnej štruktúry riadenia SEPA na úrovni EÚ, a to pred koncom roka 2009. Štruktúra by mohla mať formu rady EÚ pre SEPA, ktorá by sa zriadila na obdobie troch rokov. Komisia a ECB by najneskôr do konca roka 2011 zhodnotili jej efektivitu a fungovanie. Hlavnými cieľmi tejto štruktúry by boli: - definovanie jasnej strategickej vízie pre SEPA, ktorá je inovatívna, orientovaná na budúcnosť a prijateľná pre používateľov; - monitorovanie a podpora migrácie SEPA vrátane vykonávania cestovnej mapy SEPA a určenie nápravných opatrení; - zabezpečenie transparentnosti a zodpovednosti pre širšie hospodárstvo. Nová štruktúra riadenia na úrovni EÚ si bude vyžadovať zastúpenie na vysokej úrovni zo strany ponuky a dopytu. Vzhľadom na dôležitosť projektu pre spoločnosť by ju mali spoločne viesť Komisia a ECB. Je nevyhnutná riadna koordinácia s ďalšími európskymi inštitúciami (Rada EÚ a Európsky parlament) a vnútroštátnymi centrálnymi bankami, ako aj s vnútroštátnymi koordinačnými výbormi SEPA. Nová štruktúra by sa nezaoberala jednotlivými prípadmi súladu SEPA vzťahujúcimi sa na pravidlá a rámce EPC. Ani by sa neujala úloh, ktoré sa lepšie riešia na vnútroštátnej úrovni alebo ktoré pripadajú na aktérov trhu, ako je návrh platobných produktov SEPA, alebo ktoré sa môžu úspešne riešiť prostredníctvom zlepšených mechanizmov riadenia. Nová štruktúra riadenia by nemala vplyv na príslušné právomoci jej členov. Konkrétne, jej rokovania ani orientácia by sa nijakým spôsobom nedotýkali uplatňovania pravidiel na ochranu hospodárskej súťaže na úrovni EÚ a vnútroštátnej úrovni. Okrem toho, vzhľadom na významnú úlohu EPC v projekte SEPA si súčasné mechanizmy riadenia EPC zasluhujú osobitnú pozornosť. EPC dosiahol pokrok pri vyvažovaní záujmov rôznych zúčastnených strán, musí však fungovať otvorenejšie, aby sa predišlo možným účinkom vylúčenia z trhu, a zohľadniť záujmy všetkých zúčastnených strán vrátane nebankových subjektov, platobných inštitúcií a používateľov. Je potrebné zabezpečiť vyššiu transparentnosť, primeraný čas na konzultácie a včasné zapojenie všetkých zúčastnených strán, najmä používateľov, do plánovania a návrhu budúcich iniciatív. Opatrenie | Aktéri | Termín | Zriadenie účinnej štruktúry riadenia SEPA na úrovni EÚ | Komisia/ECB | koniec roka 2009 | Dvojročné podávanie správ o pokroku vo vykonávaní rámca SEPA pre opatrenia | štruktúra riadenia SEPA | od dátumu oficiálneho zriadenia novej štruktúry riadenia ESPA | Prijatie opatrení pre existujúci model riadenia EPC: 1) zvýšenie účasti zúčastnených strán a konzultácií s nimi; 2) zvýšenie transparentnosti; 3) rozšírenie členstva na platobné inštitúcie | EPC | koniec roka 2009 koniec roka 2009 november 2009 | Vyhodnotenie štruktúry riadenia SEPA | Komisia/ECB | Koniec roka 2011 | Záver Komisia vyzýva Radu a Európsky parlament, aby túto cestovnú mapu prerokovali a schválili ju. Všetky zúčastnené strany sa vyzývajú, aby vynaložili potrebné úsilie na zabezpečenie rýchleho vykonávania určených jednotlivých opatrení. Komisia bude dôkladne monitorovať vykonávanie tejto cestovnej mapy a každé dva roky uverejní správy o pokroku. [1] http://www.ecb.int/paym/sepa/timeline/use/html/index.en.html. [2] http://www.consilium.europa.eu/uedocs/cms_data/docs/pressdata/en/ecofin/105993.pdf. [3] Oznámenie určené jarnému zasadnutiu Európskej rady Stimuly na oživenie hospodárstva v Európe, príloha I; http://ec.europa.eu/commission_barroso/president/pdf/press_20090304_annx_en.pdf. [4] http://www.ecb.int/paym/sepa/html/vision.en.html [5] http://ec.europa.eu/internal_market/payments/docs/sepa/sepa-capgemini_study-final_report_en.pdf. [6] http://www.ecb.eu/paym/sepa/timeline/use/html/index.en.html#migration. [7] ECB už v plnej miere migrovala na SEPA k januáru 2008. [8] http://www.consilium.europa.eu/uedocs/cms_data/docs/pressdata/en/ecofin/98276.pdf [9] Závery Rady ECOFIN z 10. februára 2009; http://www.consilium.europa.eu/uedocs/cms_data/docs/pressdata/en/ecofin/105993.pdf [10] http://ec.europa.eu/internal_market/consultations/2009/sepa_en.htm. [11] http://www.europarl.europa.eu/sides/getDoc.do?pubRef=-//EP//TEXT+MOTION+B6-2009-0111+0+DOC+XML+V0//EN. [12] http://ec.europa.eu/internal_market/payments/sepa/ec_en.htm. [13] Smernica 2007/64/ES o platobných službách na vnútornom trhu, Ú. v. EÚ L 319, 5.12.2007, s. 1. [14] KOM(2008) 640 v konečnom znení. [15] http://europa.eu/rapid/pressReleasesAction.do?reference=IP/09/468&format=HTML&aged=0&language=EN&guiLanguage=en; [16] http://www.ecb.int/pub/pdf/other/singleeuropaymentsarea200811en.pdf [17] Pozri http://www.ecb.int/pub/pdf/other/eurosystemsepaexpectations200903en.pdf. [18] Referenčný rámec pre SEPA – súlad infraštruktúr pozri na internetovej stránke http://www.ecb.europa.eu/paym/sepa/components/infrastructures/html/tor.en.html a referenčný rámec pre SEPA – súlad schém pre karty pozri na internetovej stránke http://www.ecb.int/paym/sepa/pdf/ToR_SEPA_compliant_card_schemes.pdf?1915cf8db5ec194b2c9e9070ebeb2ff7. [19] http://ec.europa.eu/competition/speeches/text/sp2008_03_en.pdf. [20] Vrátane najmä spoľahlivej vystopovateľnosti platieb a zúčastnených osôb. [21] Elektronická platba sa vymedzuje ako platba, pri ktorej sa v rámci nákupu cez internet bežný účet nákupcu cez internet priamo zaťaží a internetový obchodník je o tejto skutočnosti priamo informovaný bez ohľadu na sídlo nákupcu a obchodníka. [22] http://ec.europa.eu/internal_market/payments/docs/sepa/sepa-capgemini_study-final_report_en.pdf [23] KOM(2009) 21. [24] Rámec nie je povinný pre poskytovateľov platobných služieb. [25] Rámec nie je povinný pre poskytovateľov platobných služieb. [26] Karty-terminál, terminál-nadobúdateľ a nadobúdateľ-vydávateľ a osvedčovanie a typové schválenie. [27] *) Usmernenia odporúčané EPC nie sú povinné. Avšak s cieľom predísť rozdeleniu trhu by mali všetky banky byť schopné prijať normy odporúčané EPC. V opačnom prípade nebudú spoločnosti môcť využívať výhody SEPA (spoločnosti sa teda musia aktívne zapojiť do prípravy týchto usmernení). [28] Termín je uplatniteľný len na členské štáty eurozóny. Členské štáty, ktoré nie sú členmi eurozóny, by mali schému dodržať do 1. novembra 2014. [29] http://ec.europa.eu/internal_market/payments/docs/sepa/sepa-capgemini_study-final_report_en.pdf [30] Vykonávanie prioritnej schémy SCT by malo byť voliteľné. [31] V rámci týchto úloh Komisia konzultuje s dvoma pracovnými skupinami a čerpá z ich odborných poznatkov, konkrétne ide o výbor pre platby (nahrádzajúci skupinu vládnych expertov pre platobné systémy) a expertnú skupinu pre trh platobných systémov.